Iswi-nneɣ ad nẓer amek id-yettili usemres n tenfalit s timawit deg tarrayt n uselmed s tsensegmit s usenfar. I wakken ad naweḍ ɣer yiswi-nneɣ nefren snat n tarrayin yemgaraden; tamezwarut d tannayt n tneɣrit anida i nerza ɣer tneɣriyin n tesnawit aswir wis kraḍ akken ad nwali amek yettili usemres n tenfalit s timawit. Tarrayt tis snat: d adiwenni akken ad nẓer timuɣliwin tiẓrayanin n yiselmaden ɣef urmud-a.